หุ้นไทยปิดเช้าลบ 1.15 จุด
ตลาดหุ้นไทยปิดช่วงเช้าที่ระดับ 1,195.45 จุด ลดลง 1.15 จุด(-0.10%) มูลค่าการซื้อขาย 15,555.63 ล้านบาท
21 มี.ค. 2555

ตลาดหุ้นไทยปิดช่วงเช้าที่ระดับ 1,195.45 จุด ลดลง 1.15 จุด(-0.10%) มูลค่าการซื้อขาย 15,555.63 ล้านบาท 




ตลาดหลักทรัพย์ ปิดตลาดช่วงเช้าวันนี้ที่ระดับ 1,195.45 จุด ลดลง 1.15 จุด(-0.10%) มูลค่าการซื้อขาย 15,555.63 ล้านบาท   การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 1,197.32 จุด และแตะจุดต่ำสุดของช่วงเช้าที่ระดับ 1,193.31 จุด
น.ส.จิตรา อมรธรรม ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวลงเล็กน้อยในทิศทางเดียวกับตลาดหุ้นอื่นในภูมิภาคเอเชียที่ต่างปรับตัวลงกันถ้วนหน้า เนื่องจากปัจจัยจากนอกประเทศไม่สนับสนุนการลงทุน จากการกลับมาวิตกกังวลเกี่ยวกับเศรษฐกิจจีน และเมื่อคืนที่ผ่านมาตัวเลขเศรษฐกิจของสหรัฐฯก็ออกมาไม่ได้ดีมาก อีกทั้งราคาน้ำมันก็ปรับตัวลงด้วย
ทั้งนี้ ตลาดบ้านเราคงจะย่ำฐานแถวนี้ก่อนที่จะขึ้นไปทดสอบแถว 1,200 จุดอีกที โดยหุ้นที่ทำให้ตลาดฯอ่อนตัวลงในเช้านี้เป็นหุ้นในกลุ่มแบงก์ ซึ่งมองว่าราคาหุ้นในกลุ่มแบงก์ขนาดใหญ่ไม่ถูกแล้ว ทำให้นักวิเคราะห์ฯต่างแนะนำให้นักลงทุนไปลงทุนตัวอื่นแทน ระยะสั้นราคาหุ้นในกลุ่มแบงก์ใหญ่ร้อนมากไป ทำให้เช้านี้ถูกขายทำกำไรออกมาบ้าง และส่งผลให้ดัชนี SET ติดลบไป
แนวโน้มการลงทุนในช่วงบ่ายนี้ น.ส.จิตรา กล่าวว่า ตลาดฯคงจะแกว่งตัวออกด้านข้าง อาจจะเอียงไปในทางลบแต่ก็ไม่มาก อย่างไรก็ดีขึ้นอยู่กับตลาดในยุโรปด้วยว่าบ่ายนี้จะเปิดมาเป็นอย่างไรบ้าง พร้อมให้แนวรับ 1,192 จุด แนวต้าน 1,202 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
DTAC   มูลค่าการซื้อขาย 1,525.86 ล้านบาท ปิดที่  79.00 บาท เพิ่มขึ้น  3.25 บาทTCAP   มูลค่าการซื้อขาย   940.10 ล้านบาท ปิดที่  32.50 บาท เพิ่มขึ้น  1.00 บาทPTTGC มูลค่าการซื้อขาย   725.46 ล้านบาท ปิดที่  71.50 บาท เพิ่มขึ้น  1.25 บาท SCB    มูลค่าการซื้อขาย   670.17 ล้านบาท ปิดที่ 149.00 บาท ลดลง   1.50 บาท     PTT     มูลค่าการซื้อขาย   645.54 ล้านบาท ปิดที่ 351.00 บาท ลดลง   4.00 บาท